Ministru kabineta noteikumu projekta

**“Nepieciešamā finansējuma apmēra aprēķināšanas un piešķiršanas kārtība pievienotās vērtības nodokļa summas, kas nav atgūstama kā priekšnodoklis, kompensācijai Igaunijai un Lietuvai AS “RB Rail” veikto aktivitāšu ietvaros”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts, lai noteiktu kārtību, kādā Eiropas standarta platuma dzelzceļa transporta infrastruktūras projekta “Rail Baltica” (turpmāk – Projekts) ietvaros no valsts budžeta tiek kompensēts pievienotās vērtības nodoklis (turpmāk – PVN), ko Baltijas valstu kopuzņēmums, akciju sabiedrība “RB Rail” (turpmāk – RBR), horizontālo aktivitāšu (vienādās daļās līdzfinansē Latvija, Igaunija un Lietuva) ietvaros ir samaksājusi Latvijas PVN maksātājiem par precēm un pakalpojumiem.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2020.gadam” 55.pants,Ministru kabineta 2019.gada 6.novembra sēdes protokollēmuma (protokols Nr.52, 22.§) 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta aktivitātes saskaņā ar finansēšanas līgumiem (turpmāk - CEF līgumi) tiek finansētas no piešķirtajiem Eiropas infrastruktūras un savienošanas instrumenta (turpmāk – EISI) un Baltijas valstu budžeta līdzekļiem. Laika posmā no 2015.gada līdz 2019.gadam, parakstot trīs CEF līgumus, RBR un Baltijas valstis ir apņēmušās investēt 819 855 833 EUR, kur 682 895 993 EUR ir EISI finansējums un 136 959 840 EUR ir valstu līdzfinansējums. Latvijas daļa ir attiecīgi 240 567 215 EUR EISI finansējums un 51 531 680 EUR valsts budžeta līdzfinansējumu. 2014.gadā Baltijas valstis nodibināja kopuzņēmumu akciju sabiedrību “RB Rail” (turpmāk – RBR), kas veic Projekta koordinatora funkcijas un ir atbildīga par Projekta horizontālajām aktivitātēm, t.i. aktivitātēm, kas nepieciešamas visām trijām Baltijas valstīm. Projekta horizontālās aktivitātes finansē Eiropas Komisija (turpmāk – EK), kas finansē līdz 85% no Projekta attiecināmajām izmaksām, un solidāri līdzfinansē Igaunija, Latvija un Lietuva, katra 5 % apmērā.2019.gadā EK pieņēma lēmumu, ka EISI transporta un enerģētikas projektos PVN ir neattiecināmās izmaksas, jo to attiecināšana neatbilst EISI investīciju mērķim – veicināt ieguldījumus Eiropas komunikāciju tīklos, piesaistot publiskā un privātā sektora finansējumu. Šis lēmums radīja arī retrospektīvu ietekmi, jo tika attiecināts uz maksājumu pieprasījumiem, kas tika iesniegti pēc lēmuma pieņemšanas par iepriekšējo periodu, t.i. 2018.gadu. Līdz ar to arī 2018.gada RBR maksājumiem PVN ir neattiecināmās izmaksas. Sākotnēji noslēgtie CEF līgumi paredz PVN attiecināmību, taču jaunie nosacījumi tiek iestrādāti visos parakstītajos CEF līgumos to grozījumu ietvarā. 2019.gadā tika grozīts 2014.gada CEF līgums, 2020.gadā tiks grozīti 2015.gada un 2016.gada CEF līgumi. Vienlaikus EK patur tiesības piemērot minētos grozījumus retrospektīvi. Tā kā RBR pilda tikai valstu deleģētus vai ar pilnvarojumu nodotus valsts pārvaldes uzdevumus, Pievienotās vērtības nodokļa likuma 3.panta astotās daļas izpratnē tas nav uzskatāms par šī nodokļa maksātāju, un nevar samaksāto PVN atskaitīt kā priekšnodokli vai vispārējā kārtībā saņemt no valsts budžeta pārmaksāto PVN. Tā kā RBR ir Latvijā reģistrēts komercuzņēmums, 90 % iepirkumu un maksājumu tiek veikti Latvijas teritorijā, kamēr Igaunijā un Lietuvā katrā aptuveni 5 %. Tādejādi arī 90 % PVN, kuru ir finansējusi EK, Igaunija, Latvija un Lietuva, tiek iemaksāts Latvijas valsts budžetā. 2019.gadā RBR prognozēja, ka, īstenojot Projekta horizontālās aktivitātes, laika posmā no 2020.gada līdz 2022.gadam PVN maksājumu veidā Latvijas valsts budžetā tiks iemaksāti 8 015 914 EUR, kamēr Igaunijas un Lietuvas budžetos attiecīgi plānots kopā iemaksāt 890 657 EUR. Līdz ar to šie noteikumi sniegs nepieciešamo risinājumu par RBR Latvijas valsts budžetā iemaksātā PVN, kuru ir finansējusi Igaunija un Lietuva, kompensēšanu Igaunijai un Lietuvai, tādejādi novēršot fiskālo ietekmi, ko Lietuvas un Igaunijas budžeta līdzfinansējums rada Latvijas budžetam papildus PVN ieņēmumus.Trīs Baltijas valstu atbildīgās ministrijas (minētas noteikumu projekta 10.punktā) ir vienojušās, ka noteikumu projekta apstiprināšanas gadījumā Igaunijas un Lietuvas puse izdos autorizāciju jeb pilnvarojumu RBR saņemt no Latvijas Republikas Satiksmes ministrijas (turpmāk – SM) pārskaitīto Igaunijai un Lietuvai kompensējamo PVN summu. Savukārt RBR saņemtos maksājumus uzskaitīs un attiecinās pret Igaunijas un Lietuvas saistībām RBR līdzfinansējuma nodrošināšanā. Tādejādi tiks samazināts PVN kompensēšanas procedūras administratīvais slogs, jo tiks veikts mazāks skaits naudas pārskaitījumu. Jāatzīmē, ka Igaunijas un Lietuvas atbildīgās ministrijas ir informējušas SM, ka saņemt PVN summas pārskaitījumus tieši no SM tām ir problemātiski, jo tas nav paredzēts valsts budžetā, un šādai kārtībai būtu nepieciešama atsevišķa formāla vienošanās. Šobrīd trīs Baltijas valstu ministriju, RBR akcionāru un RBR eksperti turpina izstrādāt RBR ilgtermiņa finansēšanas vienošanos, un minētā Igaunijas un Lietuvas autorizācija ir iekļauta šīs vienošanās projektā. Līdz ar vienošanās apstiprināšanu, noteikumu projektā paredzētā Igunijas un Lietuvas autorizācija RBR būs nodoršināta.Lai nodrošinātu nepieciešamo valstu līdzfinansējuma un EISI finansējuma proporciju, nepieciešams normatīvais regulējums, kā tiek kompensēts RBR samaksātais PVN. Ja RBR Latvijā samaksātais PVN netiek kompensēts, tad RBR rodas finansējuma iztrūkums, jo PVN nevar tikt iekļauts Projekta attiecināmo izdevumu atskaitēs un Projekta finansēšanas līgumos norādītās aktivitāšu izmaksas ir bez PVN. Projekta aktivitātēm izlietotajā finansējumā ir jāievēro attiecība EISI finansējums 85% un dalībvalstu līdzfinansējums 15%, neietverot jeb neattiecinot PVN kā izmaksu pozīciju. Tā kā RBR par precēm un pakalpojumiem norēķinās ar PVN, tad RBR budžetā attiecīgajā apmērā veidojas finansējuma iztrūkums.2019.gada 6.novembrī ar šo situāciju tika iepazīstināts Ministru kabinets, izskatot SM sagatavoto informatīvo ziņojumu “Par risinājumu pievienotās vērtības nodokļa kompensēšanai Igaunijai un Lietuvai AS “RB Rail” veikto aktivitāšu ietvaros”. Saskaņā ar Ministru kabineta 2019.gada 6.novembra sēdes protokollēmuma (protokols Nr.52, 22.§) 2.punktu atbalstīts Satiksmes ministrijas priekšlikums par likumprojekta “Par valsts budžetu 2020.gadam” papildināšanu ar deleģējumu Ministru kabinetam noteikt kārtību, kādā aprēķina un piešķir nepieciešamā finansējuma apmēru PVN summas, kas nav atgūstama kā priekšnodoklis, kompensācijai Igaunijai un Lietuvai RBR veikto aktivitāšu ietvaros, kā arī atļauts finanšu ministram palielināt apropriāciju Satiksmes ministrijai resursiem no dotācijas no vispārējiem ieņēmumiem par pievienotās vērtības nodokļa summu, kas nav atgūstama kā priekšnodoklis, kompensācijai Igaunijai un Lietuvai RBR veikto aktivitāšu ietvaros, ar nosacījumu, ja tiek nodrošināta neitrāla ietekme uz vispārējās valdības budžeta bilanci un ir pieņemts attiecīgs Ministru kabineta lēmums, kā arī Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas palielinājumu (atbilstoši likuma “Par valsts budžetu 2020.gadam” 55.pantam).Atbilstoši likuma “Par valsts budžetu 2020.gadam” 55.pantam izstrādātā kārtība paredz, ka reizi ceturksnī RBR iesniedz SM iesniegumu par aizvadītajā ceturksnī veiktajiem PVN darījumiem ar Latvijā reģistrētiem PVN maksātājiem, norādot kompensējamo PVN summu. SM izskata minēto iesniegumu un sagatavo atzinumu par kompensējamo PVN summu. SM sagatavo un virza Ministru kabineta rīkojuma projektu atbilstoši RBR iesniegumam un SM atzinumam, saskaņojot to ar Tieslietu ministriju un Finanšu ministriju. Pēc rīkojuma projekta un attiecīgā protokollēmuma apstiprināšanas Ministru kabinetā, SM iesniedz pieprasījumu Finanšu ministrijai apropriācijas palielināšanai resursiem no dotācijas no vispārējiem ieņēmumiem par Ministru kabineta rīkojumā norādīto pievienotās vērtības nodokļa summu. Pēc apropriācijas palielināšanas SM izveidotajā jaunajā pamatbudžeta programmā, SM būs pieejami nepieciešamie finanšu resursi PVN kompensācijas izpildei noteikumos paredzētajā kārtībā. SM saskaņā ar atbildīgo Igaunijas un Lietuvas ministriju autorizāciju veic pārskaitījumu RBR, informējot par pārskaitījuma summu un atskaites periodu RBR padomi, kā arī atbildīgās Igaunijas un Lietuvas ministrijas.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Finanšu ministrija un akciju sabiedrība “RB Rail”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tieši ietekmē RBR nodarbinātos, jo bez PVN kompensēšanas RBR trūktu finansējums un iestātos maksātnespējas pazīmes, kas liegtu uzņēmumam normāli funkcionēt. Noteikumu projekts netieši ietekmē jebkuru cilvēku, kurš nākotnē varētu izmantot Rail Baltica pakalpojumus, jo bez PVN kompensēšanas RBR nevarēs funkcionēt, un līdz ar to nevarēs tikt izveidota Rail Baltica infrastruktūra. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu iesaistītajām institūcijām, jo tas paredz optimālāku un vienveidīgu procedūru, kādā RBR tiek kompensēts PVN. Tā kā RBR 90% izdevumu par precēm un pakalpojumiem horizontālo aktivitāšu ietvaros veic Latvijā, noteikumu projektam ir pozitīva ietekme uz tautsaimniecību.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020-gads | Turpmākie trīs gadi (euro) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  1 843 557 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  1 843 557 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  +1 843 557 |  0 |  0 |  0 |  0 |  0 |
| 2.1. valsts pamatbudžets |  0 | +1 843 557 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | 0  |  0 |  0 |  0 |  0 |  0 |
| 3.1. valsts pamatbudžets |  0 | 0  |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2020. gadā Latvijā īstenoto RBR horizontālo aktivitāšu, kuras vienādās daļās līdzfinansē Latvija, Lietuva un Igaunija, indikatīvā kopsumma un PVN daļa: 13 186 264 EUR, no tiem PVN 21 % 2 765 336 EUR.Tā kā RBR horizontālās aktivitātes vienādās daļās finansē Latvija, Lietuva un Igaunija, tad no kopējā horizontālo aktivitāšu PVN Igaunijai un Lietuvai tiek kompensēta viena trešā daļa katrai, t.i. kopējais PVN 2 765 336 EUR / 3 = 921 779 EUR.PVN Igaunijai un Lietuvai tiek kompensēts 921 779 EUR apmērā katrai valstij jeb abām valstīm kopā 1 843 557 EUR apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Finanšu ministrija, akciju sabiedrība “RB Rail”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpildes rezultātā nav paredzēta jaunu institūciju izveide vai esošo institūciju likvidācija vai reorganizācija. |
| 3. |  Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

Eņģelis, 67028229

Karlis.Engelis@sam.gov.lv